Document ID: /roh_data/filtered/fineweb-2-filterrobots_roh.jsonl.gz/62507

Sco la Confederaziun ha gia infurmà il glindesdi vegnan ils cunfins controllads a partir dad oz mardi pli rigurus u schizunt serrads. Controllas datti tranter auter als cunfins cun la Germania, la Frantscha, l'Italia e l'Austria. Burgaisas e burgais svizzers che sa chattan en l'exteriur duain immediat turnar a chasa. Els duain organisar lur return sur ils organisaturs da viadi.
Ils cunfins grischuns vegnan serrads mintgamai durant la notg. Pertutgà da questas mesiras èn:
- Martina
- Val Müstair
- La Drossa
- Castasegna
- Campocologno
Ils cunfins vegnan serrads a las 20:00 ed avert puspè a las 05:00. Entrar en e sortir da la Svizra n'è betg pussibel durant la notg. Durant quels uraris pon mo pli passar cas d'urgenza. Per exempel ambulanzas.